作者:夏元鼎
標題:沁園春
內容:太極才分，鴻濛鑿破，雲收霧開。見曦魂蟾魄，升沈晝夜，光含永珍，機應丹臺。火裡栽蓮，水中捉月，兩個人人暗去來。鵲橋畔，任傳神送氣，巽戶轟雷。微哉。火候休猜。無師授徒勞顏閔材。問從頭下手，收因結果，爭魂奪命，何處胚胎。小法旁門，幸勤一世，謾道修真不惹埃。爭如我，水晶宮裡，獨步瓊階。